মায়ের জুতো হাতে নিয়েই পার্টিতে তৈমুর!‌

ওয়েব ডেক্স: করিনা কাপুর (Kareena Kapoor) ও সইফ আলি খান (Saif Ali Khan) বরাবরই নজির গড়েন তারকা জুটি হিসেবে। তবে সর্বদাই তাঁদের প্রেম, খুনসুটি ও দায়িত্বশীলতা নজর কাড়ে নেটিজেন দের। ২০১২ সালে করিনা কাপুর ও সইফ আলি খান বিবাহ বন্ধনে আবদ্ধ হন। দুই সন্তান তৈমুর আলি খান ও জাহাঙ্গির আলি খান’কে নিয়ে সুন্দর সংসার করছেন পাতৌদি দম্পতি।

তবে শুধু নামেই নবাব নন, তাঁদের সন্তানদের শিক্ষাতেও ধরা পড়েছে সেই রেশ। এখন থেকেই মা করিনার সেবা করেন আট বছর বয়সী তৈমুর। সম্প্রতি, সমাজ মাধ্যমে নিজের বড়ছেলের একটা ছবি ভাগ করে নিয়েছেন ডিভা করিনা। আর সেই ছবিতে দেখা যাচ্ছে, মায়ের জুতো হাতে হাঁটছে তৈমুর। অনুষ্ঠানে যাতে মা করিনার হিল জুতো পরে অসুবিধা না হয়, তাই মায়ের জুতো হাতে নিয়েই হাঁটছে তৈমুর।

আরও পড়ুন: একসঙ্গে ছুটি কাটিয়ে মুম্বই ফিরলেন অভিষেক-ঐশ্বর্য

তৈমুরের ছবি শেয়ার করে করিনা লেখেন, ‘মায়ের সেবা চলুক বছরজুড়ে এবং চিরকাল। এর সাথে তিনি লেখেন, শুভ নববর্ষের শুভেচ্ছা বন্ধুরা। অভিনেত্রী বলেন, আরও ছবি আসছে শীঘ্রই। সঙ্গে থাকুন।’ এত ছোট বয়সে সইফ পুত্রের মাতৃসেবা দেখে প্রশংসায় পঞ্চমুখ নেটিজেনরা। আবার, অনেকেই ছেলেকে আদর্শ শিক্ষা দেওয়ার জন্য বাহবা জানিয়েছেন পতৌদি দম্পতি।